	
 	На основу члана 116. став 1., 2., 5., 10. и 14., члана 117. став 1. Закона о основама система, образовања и васпитања („Службени гласник РС“ број 88/2017 и 27/2018 – др закон 6/2020,  129/2021, 92/2023 и 19/2025), члана 32. Закона о локалној самоуправи („Службени гласник РС“ број 129/2007, 83/2014 – др.закон, 101/2016-др. закон, 47/2018 и 111/2021 – др. закон), члана 40. и 152. Статута Општине Владичин Хан („Службени гласник Града Врања“, број 7/2024-пречишћени текст), Скупштина општине Владичин Хан на седници одржаној дана 18. септембра 2026. године, донела је

Р Е Ш Е Њ Е
О  ИМЕНОВАЊУ ЧЛАНОВА
ШКОЛСКОГ ОДБОРА ОСНОВНЕ ШКОЛЕ
„ ВОЈВОДА РАДОМИР ПУТНИК“ У ЏЕПУ

I
У школски одбор Основне школе «Војвода Радомир Путник » Џеп именују се: 
- Из реда запослених:
1. Милан Стевановић, 
2. Милица Илић, 
3. Марија Ђорђевић

- Испред Савета родитеља:
1.Владица Ристић
2. Сузана Момчиловић 
3. Стефана Миленковић

-Испред јединице локалне самоуправе:
1. Срђан Младеновић 
2. Милош Јовановић
3. Биљана Младеновић 
II
 Мандат новоименованим члановима Школског одбора из тачке 1. овог Решења траје четири ( 4 ) године.

III
Ступањем на снагу овог Решења, престају да важе Решење о именовању чланова школског одбора Основне школе „Војводе Радомира Путника“ у Џепу број 06-53/17/22-I од 30.06.2022. године („Службени гласник Града Врања“ број 12/2022), Решење о измени Решења о именовању чланова школског одбора Основне школе „Војводе Радомира Путника“ у Џепу број 06-121/12/22-I од 23.12.2022. године („Службени гласник Града Врања“ број 28/2022), Решење о измени Решења о именовању чланова школског одбора Основне школе „Војводе Радомира Путника“ у Џепу број 06-162/10/24-I од 23.12.2024. године („Службени гласник Града Врања“ број 29/2024) и Решење о измени Решења о именовању чланова школског одбора Основне школе „Војводе Радомира Путника“ у Џепу број 06-176/6/25-I од 24.11.2025. године („Службени гласник Града Врања“ број 35/2025).
.
IV
Решење  ступа на снагу даном доношења, а објавиће се у „Службеном гласнику Града Врања“.



О Б Р А З Л О Ж Е Њ Е

Правни основ за доношење наведеног решења садржан је одредбама члана 116. став 1., 2., 5., 10. и 14., члана 117. став 1. Закона о основама система, образовања и васпитања („Службени гласник РС“ број 88/2017 и 27/2018 – др закон 6/2020,  129/2021, 92/2023 и 19/2025), члана 32. Закона о локалној самоуправи („Службени гласник РС“ број 129/2007, 83/2014 – др.закон, 101/2016-др. закон, 47/2018 и 111/2021 – др. закон), члана 40. и 152. Статута Општине Владичин Хан „Службени гласник Града Врања“, број 7/2024-пречишћени текст). 
Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања. 	Чланом 116. став 10. наведеног Закона прописано је које лице не може бити предложенo ни именовано за члана органа управљања.
Чланом 116. став 14. наведеног Закона прописано је да скупштина јединице локалне самоуправе доноси решење о именовању органа управљања.
Чланом 117. став.1. наведеног закона прописано је да мандат органа управљања траје  четири године. 
На основу предлога овлашћеног предлагача за чланове школског одбора из реда запослених, испред савета родитеља и јединице локалне самоуправе, у складу са напред наведеним одредбама Закона о основама система образовања и васпитања и надлежностима Скупштине општине које су утврђене чланом 32. Закона о локалној самоуправи и чланом 40. Статута Општине Владичин Хан, донето је решење као у диспозитву.

УПУТСТВО О ПРАВНОМ СРЕДСТВУ: Против овог решења може се покренути управни  спор пред Управним судом у Београду, у року од 30 дана од дана достављања решења.

                           
СКУПШТИНА ОПШТИНЕ ВЛАДИЧИН ХАН 
БРОЈ: 06-118/19/26-I
Дана: 18.09.2026. године		                             

 П Р Е Д С Е Д Н И Ц А, 
	Данијела Поповић


